



IDA-VIRUMAA TÖÖSTUSALADEIDE ARENDAMISE SIHTASUTUSE  

PÕHIKIRI

1. Üldsätted
1.1. Ida-Virumaa Tööstusalade Arendamise Sihtasutus (edaspidi nimetatud Sihtasutus) on Majandus- ja Kommunikatsiooniministeeriumi, poolt määramata ajaks asutatud eraõiguslik juriidiline isik  ning mis on loodud vara valitsemiseks ja kasutamiseks oma põhikirjaliste eesmärkide saavutamiseks. Sihtasutusel on kõik tsiviilõigused ja -kohustused, mis pole vastuolus seadusega.
1.2. Sihtasutuse nimi on Ida-Virumaa Tööstusalade Arendamise Sihtasutus.

1.3. Sihtasutusel on viis (5) asutajaliiget. Eesti Vabariigi Valitsus (rakendusüksus Majandus-ja Kommunikatsiooniministeerium, Keskkonnaministeerium) Narva Linnavalitsus, Jõhvi Vallavalitsus, Kohtla- Järve Linnavalitsus, Kiviõli Linnavalitsus. 

1.4. Sihtasutuse asukoht on Jõhvi , Eesti Vabariik.

1.5. Sihtasutus dokumentidel peab olema ära näidatud tema nimi eesti keeles, Sihtasutuse asukoht, postiaadress ja registrikood. Nimi võib täiendavalt olla ära näidatud ka inglise keeles.
1.6. Sihtasutusel ei ole soodustatud isikuid.

1.7. Sihtasutus on asutatud määramata tähtajaks.
1.8. Sihtasutuse majandusaasta algab 1. jaanuaril ja lõpeb 31. detsembril.
1.9. Sihtasutuse organid on nõukogu ja juhatus.
2. Sihtasutuse eesmärk

2.1. Sihtasutuse põhieesmärk on tööstus-ja ettevõtluskeskkonna arendamine Ida-Virumaal.

2.2. Sihtasutuse alaeesmärgid on järgmised:

2.2.1. asutajate poolt üleantud varade kasutamine Ida-Virumaa Tööstusalade Arendamise Sihtasutuse visiooni, strateegilise eesmärgi ja äriidee elluviimiseks;

2.2.2. asutajate poolt Ida-Virumaa Tööstusalade Arendamise Sihtasutusele üle antud varade haldamise ja arendamise korraldamine;
2.2.3. Ida-Virumaa Tööstusalade Arendamise Sihtasutuse tegevuse käivitamise ja väljaarendamise korraldamine;

2.2.4. asutajate huvide esindamine Ida-Virumaa Tööstusalade Arendamise Sihtasutuse visiooni ja äriidee elluviimisel, varade haldamisel ja arendamisel.
2.3. Oma eesmärkide saavutamisel lähtub Sihtasutus asutamisotsusest ja käesolevast põhikirjast.

3. Ida-Virumaa Tööstusalade Arendamise Sihtasutuse strateegiline eesmärk ja äriidee

3.1. Ida-Virumaa Tööstusalade Arendamise Sihtasutuse strateegiliseks eesmärgiks on eksportiva tööstuse arengule suunatud  avaliku sektori varade sihipärane kasutamine ja uute otseinvesteeringute kaasamine Ida-Virumaale, mis omakorda tagab Eesti majanduse konkurentsivõime kasvu.

3.2. Ida-Virumaa Tööstusalade Arendamise Sihtasutuse äriideeks on pakkuda logistika-ja tootmisettevõtetele tootmismaad rendi-, ja infrastruktuuriteenust koos oluliselt väärtust lisavate tugiteenustega (asjaajamise korraldamise, konsultatsiooni, finantsnõustamise, juriidilise nõustamise, ja äriinkubatsiooni  teenustega). Konkurentsieelise tekitab lisaks heale logistilisele asukohale teadusasutuste ja pikkade tööstustraditsioonidega piirkonna sünergia.
4. Oma tegevuse käigus Sihtasutus:

4.1. aitab kaasa uute otseinvesteeringute (tootmise-ja logistikasektor) kaasamisel Ida-Virumaa piirkonna ettevõtluse arengusse

4.2. aitab kaasa  Eesti ettevõtete rahvusvahelise konkurentsivõime kasvule;

4.3. tugevdab nii Ida-Virumaa kui Eesti  tööstus- ja logistikapiirkonna  mainet rahvusvahelisel tasandil;

4.4. aitab kaasa uute kvalifitseeritud töökohtade loomisele, maksulaekumise suurenemisele;

4.5. lähtub oma tegevuses piirkonda koondunud valdkondlike koosluste (masina-, keemia- ja metallitööstus, logistika) ja nendega seotud valdkondade edasiarendamise vajadusest;

4.6. loob soodsa keskkonna ettevõtete omavahelisele koostööle, aitab kaasa tugevate valdkonnaspetsiifiliste kompetentsikoosluste väljakujunemisele;

4.7. loob soodsa keskkonna ettevõtete ja teadusasutuste/kutseharidusasutuste omavaheliseks koostööks, aidates seeläbi kaasa teadustulemuste senisest (ulatuslikumale ja) tulemuslikumale rakendamisele piirkonnas;

4.8. loob rahvusvaheliselt konkurentsivõimelise ettevõtluskeskkonna Ida-Virumaa Tööstuspargis  asuvatele ja sinna tulevikus koonduvatele tootmis-, ja logistika   ettevõtetele.
4.9. kasutab tulemuslikult  regionaalsele ja tööstusarengule suunatud avaliku sektori vahendeid; aitab kaasa ettevõtete omavahelist ning regionaalset ja rahvusvahelist koostööd toetavate tugimeetmete väljatöötamisele;

5. Sihtasutuse vara üleandmise, kasutamise ja käsutamise kord

5.1. Sihtasutuse vara moodustub:

5.1.1. asutajate poolt Sihtasutuse asutamisel ja pärast asutamist üleantavatest vahenditest;

5.1.2. teiste juriidiliste ja füüsiliste isikute eraldistest;

5.1.3. Sihtasutuse majandustegevusest saadud tulust ning muudest seadusega lubatud allikatest.

5.2. Sihtasutuse asutamisel kannavad asutajad rahalised sissemaksed üle selleks avatavale arvelduskontole, kasutades nime Ida-Virumaa Tööstusalade Arendamise Sihtasutus asutamisel. Mitterahalised sissemaksed antakse asutamisel olevale Sihtasutusele üleandmis-vastuvõtmisakti alusel.

5.3. Sihtasutusele asutamisel üleantud rahalisi vahendeid võib käsutada Sihtasutuse nimel pärast Sihtasutuse registrisse kandmist.

5.4. Sihtasutusele üle antud rahalised vahendid kantakse Sihtasutuse arvelduskontole hiljemalt 31.01.2010.a. ning mitterahalised vahendid antakse üle kuue (6) kuu jooksul peale asutamisotsuse tegemist ja Sihtasutuse põhikirja kinnitamist.

5.5. Sihtasutus võib oma vara ja tulusid kasutada:

5.5.1. põhikirjaliste eesmärkide saavutamiseks;

5.5.2. Sihtasutuse jooksvate kulude katteks ja töötajate, sh juhatuse ja nõukogu liikmete tasudeks.

5.6. Sihtasutuse vara kasutamise ja käsutamise üle otsustab Sihtasutuse juhatus, vastavalt nõukogu poolt kinnitatud varade kasutamise ja käsutamise korrale, kooskõlas põhikirja ja seadusega. 
5.7. Sihtasutus ei või anda laenu ega seda tagada Sihtasutuse asutajale, juhatuse ega nõukogu liikme(te)le, samuti nendega võrdset majanduslikku huvi omavatele isikutele, kui seaduses ei ole sätestatud teisiti.

5.8. Ida-Virumaa Tööstusalade Arendamise Sihtasutuse strateegilise eesmärgi ja äriidee elluviimiseks ning põhikirja punktis 2 ja 3 nimetatud eesmärkide saavutamiseks võib Sihtasutus asutada vastava(d) juriidilise(d) isiku(d) või sõlmida teiste juriidiliste isikutega varade haldamise ja arendamisega seotud lepinguid.

6. Sihtasutuse juhtimine

6.1. Juhtimisorganid

6.1.1. Sihtasutuse juhtimisorganid on nõukogu ja juhatus

6.2.  Nõukogu

6.2.1. Nõukogu kavandab Sihtasutuse tegevust ning korraldab Sihtasutuse juhtimist ja teostab järelvalvet Sihtasutuse tegevuse üle.

6.2.2. määrab ja kutsub tagasi juhatuse liikmed;
6.2.3. kehtestab juhatuse liikmete tasu suuruse ja maksmise korra;
6.2.4. esindab  SA-st vaidlustes ja tehingute tegemisel juhatuse liikmetega, samuti isikutega, kelle esindajaks või juhtimisorgani liikmeks on juhatuse liige;
6.2.5. Nõukogu kinnitab Sihtasutuse arengustrateegia, iga-aastase tegevuskava ja eelarve, ning selle täitmise aruande.

6.2.6. tutvub SA dokumentidega, kontrollib või teeb kolmandatele isikutele ülesandeks kontrollida SA raamatupidamise õigsust, vara olemasolu ja SA tegevuse vastavust õigusaktidele ja käesolevale põhikirjale;
6.2.7. nõuab vastavalt vajadusele juhatuselt aruandeid SA juhtimise ja
        majandusliku olukorra ning muude SA tegevusega seotud oluliste asjaolude  

        kohta, samuti tegevusaruande ja bilansi koostamist;

6.2.8.     esitab kord aastas asutajatele aruande SA tegevuse kohta ning teavitab 

        viivitamata asutajaid SA majandusliku seisundi olulisest halvenemisest ning

        muudest SA tegevusega seotud olulistest asjaoludest; kinnitab SA eelarve   

        majandusaasta lõikes;

6.2.8. nimetab SA  audiitori ja määrab audiitori tasustamise korra
6.2.9. kinnitab raamatupidamise aastaaruande ja tegevusaruande
6.2.10. kinnitab EIS raamatupidamise sise-eeskirjad ja asjaajamise korra 

6.2.11. Nõukogu koosneb 6 [kuus] liikmest.

6.2.12. Sihtasutuse asutajad määravad ja kutsuvad tagasi nõukogu liikmed järgmiste põhimõtete alusel: Majandus- ja kommunikatsiooniministeerium 1 (üks) liige, Keskkonnaministeerium 1 (üks) liige Jõhvi vallavalitsus 1 (üks) liige, Kiviõli linnavalitsus 1 (üks) liige, Kohtla-Järve linnavalitsus 1 (üks) liige, Narva linnavalitsus 1 (üks) liige. Nõukogu liikmete volituste kestus on 3 (kolm) aastat.

6.2.13. Asutajal on õigus enda poolt määratud nõukogu liige igal ajal ja sõltumata põhjustest tagasi kutsuda ning tema asemele uus liige määrata.

6.2.14. Nõukogu liikme tagasikutsumisel ei maksta talle hüvitist.
6.2.15. Nõukogust tagasikutsutud liikme asemele määrab asutaja uue liikme hiljemalt 3 (kolme) kuu jooksul pärast nõukogu liikme tagasikutsumist.

6.2.16. Nõukogu liikmeks ei või olla juhatuse liige ega audiitor ega nendega võrdset majanduslikku huvi omav isik ega pankrotivõlgnik.

6.2.17. Majandus- ja kommunikatsiooniminister nimetab nõukogu liikmete määramisel ühe liikme nõukogu esimehe kohale, kes juhib nõukogu tegevust.

6.2.18. Nõukogu koosolekud on korralised ja erakorralised. Nõukogu korralised koosolekud toimuvad vastavalt vajadusele, kuid vähemalt 4 (neli) korda aasta jooksul. Nõukogu erakorraline koosolek kutsutakse viivitamatult kokku, kui seda nõuab vähemalt 1 (üks) nõukogu liige, juhatus või audiitor, samuti asutaja. Nõukogu koosolek on otsustusvõimeline, kui sellest võtab osa üle poole nõukogu liikmetest.

6.2.19. Nõukogu korralise koosoleku toimumisest peab nõukogu liikmetele ette teatama vähemalt 2 (kaks) nädalat. Nõukogu erakorralise koosoleku toimumisest peab nõukogu liikmetele ette teatama vähemalt 7 (seitse) päeva. Koosoleku kokkukutsumise teate edastamine võib toimuda posti, faksi või e-posti teel nõukogu liikme nimetaja poolt nõukogu liikme nimetamisel teatatud aadressile.
6.2.20. Nõukogu otsus on vastu võetud, kui selle poolt hääletas üle poole koosolekul osalenud nõukogu liikmetest. Nõukogu liikmete häälte pooleks jagunemise korral otsustab esimehe hääl.
6.2.21. Nõukogu koosolekud protokollitakse ja protokoll allkirjastatakse kõigi koosolekust osa võtnud nõukogu liikmete poolt.

6.2.22. Nõukogu esimees saadab koosoleku protokolli kõikidele nõukogu liikmetele 

               hiljemalt  7 (seitsme) päeva jooksul arvates koosoleku toimumisest.

               Koosolekust osavõtja võib 7 (seitsme) päeva jooksul alates protokolli 

               kättesaadavaks tegemisest esitada kirjaliku taotluse protokolli muutmiseks. 

               Nimetatud taotluse rahuldamine otsustatakse  järgmisel nõukogu koosolekul.

6.2.23. Nõukogu võib teha otsuse koosolekut kokku kutsumata, kui otsuse poolt hääletavad kirjalikult kõik nõukogu liikmed.

6.2.24. Nõukogu liige ei võta osa hääletamisest, kui otsustatakse tema ja Sihtasutuse vahelise tehingu tegemiseks nõusoleku andmist, samuti kolmanda isiku ja Sihtasutuse vahelise tehingu tegemiseks nõusoleku andmist, kui sellest tehingust tulenevad nõukogu liikme huvid on vastuolus Sihtasutuse huvidega.

6.2.25. Nõukogu liikmetele tasu nõukogu töös osalemise eest tasu ei maksta.
6.2.26. Nõukogu nõusolek on juhatusele vajalik tehingute tegemiseks, mis väljuvad igapäevase majandustegevuse raamidest, eelkõige tehingute tegemiseks, millega kaasneb:

6.2.26.1. osaluse omandamine ja lõppemine äriühingus;

6.2.26.2. kinnisasjade, samuti registrisse kantud vallasasjade omandamine, võõrandamine või asjaõigusega koormamine;

6.2.26.3. rendi-, üüri- ja seltsingulepingute sõlmimine, laenude ja toetuste andmine, laenude võtmine.

6.2.27. Nõukogu võib määrata tingimused, mille puhul on juhatusel õigus punktis 6.2.26.3. nimetatud tehingute tegemiseks ilma nõukogu nõusolekuta. Nõukogu nõusolek ei ole tehingu tegemiseks vajalik, kui tehinguga viivitamisega kaasneks Sihtasutusele oluline kahju, kuid selliste asjaolude ilmnemisest teavitatakse esimesel võimalusel nõukogu.

6.2.28. Nõukogu kinnitab Sihtasutuse vara kasutamise ja käsutamise korra.

6.2.29. Oma ülesannete täitmiseks on nõukogul õigus tutvuda kõigi Sihtasutuse dokumentidega ning kontrollida raamatupidamise õigsust, vara olemasolu, samuti Sihtasutuse tegevuse vastavust seadusele, põhikirjale ja nõukogu otsustele.

6.2.30. Nõukogul on õigus saada juhatuselt teavet Sihtasutuse tegevuse kohta, nõuda juhatuselt Sihtasutuse arengustrateegia ja iga-aastase tegevuskava, eelarve, raamatupidamise aastaaruande ja tegevusaruande koostamist.

6.3. Juhatus

6.3.1. Sihtasutuse juhatus juhib ja esindab Sihtasutust. Juhatus võib koosneda 1 (ühest) kuni 3 (kolmest) liikmest. Kui juhatusel on üle kahe liikme, valivad juhatuse liikmed endi hulgast juhatuse esimehe, kes korraldab juhatuse tegevust.

6.3.2. Juhatuse liikmeks ei või olla nõukogu liige või pankrotivõlgnik.

6.3.3. Juhatus peab Sihtasutuse juhtimisel järgima nõukogu seaduslikke korraldusi. Tehinguid, mis väljuvad igapäevase tegevuse raamidest, võib juhatus teha ainult nõukogu nõusolekul.

6.3.4. Juhatus peab esitama nõukogule vähemalt kord kolme kuu jooksul ülevaate Sihtasutuse majandustegevusest ja majanduslikust seisundist, samuti teatama kohe Sihtasutuse majandusliku seisundi olulisest halvenemisest ja muudest Sihtasutuse majandustegevusega seotud olulistest asjaoludest.

6.3.5. Juhatuse igal liikmel on õigus esindada Sihtasutust kõigis õigustoimingutes, kui seaduses ei ole sätestatud teisiti.

6.3.6. Juhatuse liikme õigust esindada Sihtasutust võib piirata nõukogu otsusega.

6.3.7. Juhatuse liikmete koosseisus muudatuste tegemise, juhatuse liikmete tagasikutsumise ja uute liikmete määramise otsustab nõukogu. 
6.3.8. Juhatuse liikmete volituste kestus on 5 (viis) aastat.

6.3.9. Juhatuse liikme võib nõukogu igal ajal ja sõltumata põhjustest tagasi kutsuda. Juhatuse liikmega sõlmitud lepingust tulenevad õigused ja kohustused lõpevad vastavalt lepingule.

6.3.10. Juhatuse liikme tasu suuruse ja maksmise korra määrab nõukogu.

6.3.11. Juhatuse liikmel on õigus nõuda ülesannete täitmiseks tehtud vajalike kulutuste hüvitamist.

6.3.12. Juhatuse liikmed, kes on oma kohustuse rikkumisega tekitanud sihtasutusele kahju, vastutavad tekitatud kahju hüvitamise eest solidaarselt.
6.3.13. Juhatuse liikmed, kes on oma kohustuste täitmata jätmise või mittenõuetekohase täitmisega tekitanud kahju Sihtasutuse võlausaldajatele, vastutavad võlausaldajate ees solidaarselt Sihtasutusega.

6.3.14. teavitab äriregistrit registrile esitatavate andmete muutumisest;
6.3.15. esitab nõukogule nõudmise korral ülevaate SA tegevusest ja majanduslikust seisundist ning kõikidest tehtud tehingutest, samuti teatab viivitamata SA majandusliku seisundi olulisest halvenemisest ja muudest SA tegevusega seotud olulistest asjaoludest ning annab nõukogu liikmetele vajalikku teavet SA juhtimise kohta;
6.3.16. korraldab SA raamatupidamist;
7. Raamatupidamine ja kontroll

7.1. Juhatus korraldab Sihtasutuse raamatupidamise vastavalt raamatupidamise seadusele.

7.2. Pärast majandusaasta lõppu koostab juhatus raamatupidamise aastaaruande ja tegevusaruande seaduses sätestatud korras.
7.3. Juhatus esitab aruanded kinnitamiseks nõukogule hiljemalt 4 (nelja) kuu jooksul majandusaasta lõppemisest. Enne aruannete nõukogule kinnitamiseks esitamist esitab juhatus aruanded audiitorile kontrollimiseks.
7.4. Kinnitatud majandusaasta aruandele kirjutavad alla kõik juhatuse liikmed.
7.5. Sihtasutuse audiitori volituste kestus on üks aasta. Audiitori nimetab nõukogu, kes määrab ka tema tasustamise ja tagasikutsumise korra. 
8. Põhikirja muutmine

8.1. Pärast Sihtasutuse registrisse kandmist võivad asutajad või nõukogu Sihtasutuse põhikirja muuta üksnes muutunud asjaolude arvessevõtmiseks, järgides Sihtasutuse eesmärki.

8.2. Kui asjaolude muutumise tõttu tuleb Sihtasutuse põhikirja muuta, kuid põhikirja muutmiseks õigustatud isikud seda ei tee, võib põhikirja muutmise otsustada kohus asutaja, nõukogu või huvitatud isiku nõudel.
8.3. Põhikirja muutmine jõustub muudatuse registrisse kandmisest.
9. Sihtasutuse lõpetamine, ühinemine ja jagunemine

9.1. Sihtasutuse lõpetamine, ühinemine ja jagunemine toimub seaduses sätestatud korras.

9.2. Sihtasutus lõpetatakse asutajate otsusega. Sihtasutuse lõpetamise aluseks on Sihtasutuse tegevuse muutumine ebaotstarbekaks, tegevuse mittevastavus põhikirjas sätestatud eesmärkidele või kui Sihtasutusel on vara vähem kui võetud kohustusi.
9.3. Sihtasutuse lõpetamisel toimub selle likvideerimine seaduses sätestatud korras.
9.4. Sihtasutuse likvideerimisel lepivad asutajad kokku, kellele ja millises ulatuses antakse pärast võlausaldajate kõigi nõuete rahuldamist ja raha deponeerimist üle allesjäänud vara. Kokkuleppe mittesaavutamisel antakse allesjäänud vara asutajatele üle vastavalt Sihtasutusele üle antud vara loetelule ja proportsioonidele.

_________________

                                          ____________________
	Majandus- ja Kommunikatsiooniministeerium                Keskkonnaministeerium                   
_________________               ________________          ____________________

Narva Linnavalitsus                 Jõhvi Vallavalitsus           Kohtla- Järve Linnavalitsus           

	

	_________________            
Kiviõli Linnavalitsus.

